alexandrainst/scandi-wiki huggingface dataset:
Domen (album)

Domen er et musikkalbum med Jan Magne Førde, utgitt i 1998.

Sporliste

 «Innspill» (Jan Magne Førde)
 «Slør» (Jan Magne Førde)
 «Klokker» (Jan Magne Førde)
 «Domen» (Jan Magne Førde)
 «Stormkoral» (Jan Magne Førde)
 «Floden» (Jan Magne Førde)
 «Knusken» (Jan Magne Førde)
 «Hornslåtten» (Jan Magne Førde)
 «Snøsmelting» (Jan Magne Førde)
 «Bergtatt» (Jan Magne Førde)
 «Demningen» (Jan Magne Førde)
 «Stormsalmen» (Jan Magne Førde)
 «Aftenvind» (Jan Magne Førde)

Medvirkende

Musikere
 Jan Magne Førde - trompet, flygehorn, kalimba, låtskriver 
 Roger Ludvigsen - bass, gitar, keyboard 
 Knut Reiersrud - gitarer 
 Bjørn Kjellemyr - bass 
 Kouame Gerard Sereba - strengeinstrumenter, kor 
 Rob Waring - trommer, perkusjon 
 Paolo Vinaccia - perkusjon 
 Morten Halle - saksofon 
 Beate S. Lech - sang på Floden
 Kirsten Bråten Berg - sang på Bergtatt og Stormsalmen
 Povl Dissing - sang på Aftenvind

Øvrige medvirkende
 Sverre Erik Henriksen - produsent, tekniker

Eksterne lenker
 Domen

Musikkalbum fra 1998
Jan Magne Førde-album
Klaus Dibiasi

Klaus Dibiasi (født 6. oktober 1947), italiensk stuper som deltok i de olympiske leker  1964 i Tokyo, 1968 i Mexico by, 1972 i München og 1976 i Montréal.

Dibiasi ble olympisk mester i stuping under Sommer-OL 1968 i Mexico. Han vant
konkurransen i 10 meter tårnstup foran Alvaro Gaxiola fra Mexico og amerikanske Edwin Young. Han ble nummer to i 3 meter sviktstup bak Bernard Wrightson fra USA.

Dibiasi vant ytterligere to olympiske gullmedaljer i 10 meter tårnstup, 1972 i München og 1976 i Montréal.

Han ble verdensmester i stuping to ganger, 1973 i Beograd og 1975 i Cali, begge i 10 meter tårnstup. Han kom på andreplass i 3 meter sviktstup både i VM 1973 og 1975.

OL-medaljer 
 1968  Mexico by -  Gull i stuping, 10 m tårnstup menn  Italia
 1972  München -  Gull i stuping, 10 m tårnstup menn  Italia
 1976  Montréal -  Gull i stuping, 10 m tårnstup menn  Italia
 1964  Tokyo -  Sølv i stuping, 10 m tårnstup menn  Italia
 1968  Mexico by -  Sølv i stuping, 3 m sviktstup menn  Italia

Eksterne lenker 
 

Italienske stupere
Olympiske mestere for Italia
Europamestere i svømmesport for Italia
Medaljevinnere under Sommer-OL 1964
Deltakere for Italia under Sommer-OL 1964
Stupere under Sommer-OL 1964
Medaljevinnere under Sommer-OL 1968
Deltakere for Italia under Sommer-OL 1968
Stupere under Sommer-OL 1968
Medaljevinnere under Sommer-OL 1972
Deltakere for Italia under Sommer-OL 1972
Stupere under Sommer-OL 1972
Medaljevinnere under Sommer-OL 1976
Deltakere for Italia under Sommer-OL 1976
Stupere under Sommer-OL 1976
Fødsler i 1947
Personer fra Hall im Tirol
Olympiske medaljevinnere i stuping
Deltakere for Italia under EM i svømmesport 1966
Teateråret 1910

Teateråret 1910 er en oversikt over hendelser, verk, fødte og avdøde personer med tilknytning til teater i 1910.

Hendelser
Ludvig Bergh tar over etter Olaf Mørch Hansson som teatersjef for Den Nationale Scene.
Tor Hedberg etterfølger Knut Michaelson som sjef for Dramaten
Etter drøyt 1100 forestillinger legger Intima teatern ned virksomheten
August Liebman etterfølger Walter Christmas som sjef for Dagmarteatret

Nye drama 
Babels tårn av Gabriel Scott
Chantecler av Edmond Rostand
The Dark Lady of the Sonnets av George Bernard Shaw
Deirdre of the Sorrows av John Millington Synge
Mary Magdalene av Maurice Maeterlinck
Misalliance av George Bernard Shaw 
The Tragedy of Pompey the Great av John Masefield

Årets oppsettinger
Ernst Fastboms teaterstykke Halta Lena och vindögde Per uroppføres på Södra Teatern i Stockholm.

Innvielser av teatre
Alhambra Theatre åpner i Manchester, England
American Conservatory Theater åpner i  San Francisco, California, USA
Abdulla Şaiq adına Azərbaycan Dövlət Kukla Teatrı (Baku dukketeater) åpner i Baku
Fitzgerald Theater åpner i Saint Paul, Minnesota, USA
Howard Theatre åpner i Washington, D.C., USA
London Palladium åpner i Westminster, London, England
Mercury Theatre åpner i Auckland, New Zealand
Sampson Theatre åpner i Penn Yan,  Yates County, New York, USA

Fødsler

|-
|rowspan=2|Februar|| 9. || Rønnaug Alten || norsk || skuespiller og regissør ||align=center|90 ||align=center|2001 || 
|-
|14. || Leif Juster || norsk || skuespiller, sanger,komiker og teatersjef ||align=center|85 ||align=center|1995 || 

|Mars || 19. || Knut Jacobsen || norsk || skuespiller ||align=center|61 ||align=center| 1971 || 
|-
|April|| 17. || Carl Heger || dansk || skuespiller og teatersjef ||align=center|92 ||align=center|2002 || 

|Juni || 23. || Jean Anouilh || fransk || dramatiker ||align=center|77 ||align=center|1987 || 
|-
|September || 24. || Cao Yu || kinesisk || dramapedagog, teatermann, instruktør,forfatter og politiker ||align=center|86 ||align=center|1996 || 

|rowspan=2|Oktober||12. || Ferdinand Finne || norsk || maler, grafiker, scenekunstner og forfatter ||align=center|89 ||align=center|1999 || 

|13. || Claes Gill || norsk || lyriker, skuespiller, teatersjef ||align=center|62 ||align=center|1973 || 
|-
|rowspan=1|November|| 5. || Else Heiberg || norsk || skuespiller || align=center|62 || align=center| 1972 || 
|}

Dødsfall

|-
|rowspan=1|Februar||8. || Hans Jæger || norsk || forfatter og dramatiker ||align=center|55 ||align=center|1854 || 

|rowspan=1|April||26. || Bjørnstjerne Bjørnson || norsk || forfatter og dramatiker ||align=center|77 ||align=center|1832 || 
|-
|rowspan=1|November||12. || Ernst Wallmark || svensk || teaterleder og oversetter avJohann Strauss Flaggermusen ||align=center|76 ||align=center|1834 || 
|}

Referanser
Valerij Savin

Valerij Savin (russisk: Валерий Савин; født 21. juni 1951 på Sakhalin, Russland) er en ukrainsk tidligere skihopper som konkurrerte for Sovjetunionen.

Han deltok i den tysk-østerrikske hoppuka mellom 1977 og 1984. Hans beste plassering i enkeltrenn var 17.-plass i Bischofshofen 6. januar 1978. Sammenlagt i hoppuka ble han nummer 21 i 1977/78.

I VM i Lahtis i 1978 ble han nummer 7 både i stor- og normalbakken. I OL i Sarajevo i 1984 ble han nummer 31 i normalbakken. Han ble nummer 24 i VM i skiflyging i Planica i 1979.

Valerij Savin ble nummer 3 i Holmenkollen i 1979.

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 344

Eksterne lenker 
 

Sovjetiske skihoppere
Ukrainske skihoppere
Deltakere for Sovjetunionen under Vinter-OL 1984
Skihoppere under Vinter-OL 1984
Personer fra Sakhalin oblast
Fødsler i 1951
Musikkåret 1871

Musikkåret 1871 er en oversikt over hendelser, fødte og avdøde musikkpersonligheter i 1871.

Hendelser

Fødsler
7. februar – Wilhelm Stenhammar, svensk komponist (død 1927)
23. mai – Sigurd Lie, norsk komponist (død 1904)

Dødsfall

|-
|April ||27. || Sigismund Thalberg || sveitsisk || pianist ||align=center|59 ||align=center| || 
|}
1. februar – Aleksandr Serov, russisk komponist (født 1820)
13. mai – Daniel-François Auber, fransk komponist (født 1782)
20. juli – François Delsarte, fransk operasanger (tenor) og sanglærer (født 1811)

Referanser
Kenneth Zohore

Albin Kenneth Dahrup Zohore (født 31. januar 1994) er en dansk fotballspiller som spiller for den engelske klubben West Bromwich Albion FC.

Landslaget
Han ble tatt ut i s bruttotropp til VM i fotball 2018 i Russland, men ble vraket da troppen ble kuttet fra 35 til 27.

Referanser

Eksterne lenker 
 

Danske fotballspillere
Fotballspillere for FC København
Fotballspillere for ACF Fiorentina
Fotballspillere for Brøndby IF
Fotballspillere for IFK Göteborg
Fotballspillere for Odense BK
Fotballspillere for KV Kortrijk
Fotballspillere for Cardiff City FC
Fotballspillere for West Bromwich Albion FC
Fotballspillere for Millwall FC
Personer fra København
Fødsler i 1994
Eventyr i billeder (Norske folkeeventyr)

Norske folkeeventyr / Eventyr i billeder var kjente norske folkeeventyr som ble laget som tegneserier ved Jan Lunde (1889-1963).

Eventyrene blir tegneserie i Norske Hjem
Serien ble startet i ukebladet Norske Hjem i mai 1922 med tittelen «Eventyr i serietegninger». i slutten av november samme år samlet Bladkompaniet tegneseriesidene og utga dem med tittelen Norske folkeeventyr.

Allerede i Norsk Bokhandlertidende nr. 42. 9. desember 1922 ble Lundes Norske Folkeeventyr tilbakekalt fra salgsstedene, etter anmeldelse fra Gyldendal Norsk Forlag, som hadde rettighetene til en del av Asbjørnsen og Moes eventyr. Problemet var at tekstene var blitt kortet ned og endret, og dermed brøt med Bernkonvensjonens bestemmelser angående krenkelser av forfatterskapet (forfatterretten).

Dom i saken falt først i 1924, og utfallet ble at Kristiania byrett bestemte at matrisene skulle beslaglegges og destrueres, samtidig som utgiveren, Bladkompaniet, skulle utrede og tilbakebetale hva de hadde tjent på utgivelsen.

Flere eventyrtegneserier
Norske Hjems redaktør, Elise Stenersen, tok seg domspremissene ad notam. saken var at Lunde hadde forkortet og endret originalteksten på en slik måte at det i vesentlig grad var gjort inngrep i «den eiendommelige stemning og tone». Forfatteren hadde krav på at hans verk «forblev uforandret, med mindre de foretagne bearbeidelser var av saadan beskaffenhet at det derved var frembragt et nyt og selvstændig verk». Dermed hyret hun inn Kristen Gundelach (1891-1974) og Molla Wahl (f. 1890) til å dikte eventyrene om på rim, og skape et nytt åndsverk over dem (Edvardsen 2014, u.p.). Allerede i 1923 var Bladkompaniet ute med to nye tegneseriehefter med opptrykk av sidene fra Norske Hjem, som ble kalt Eventyr i billeder. 

Av slike selvstendige tegneseriehefter ble det i alt utgitt fem. Det første heftet kom altså i 1922, så to hefter ("Eventyr i billeder") i 1923, og dernest et hefte i 1924 og et i 1925. I 1935 kom to større hefter gjenopptrykt, men med noen nye tillegg med tittelen Eventyrene om Per, Pål, Espen Askeladd og alle de andre finnes her.

Referanser

Litteratur
 Edvardsen, Erik Henning 2014: «Publisert og arkivert - Peter Christen Asbjørnsen som formidler». Ms. under utgivelse.
 Thuesen, Arthur 1927: Beslaglagte og supprimerte bøker i den norske litteratur. Bibliofilklubben. Oslo.

Eksterne lenker
 Fjukstads tegeserieblogg

Norske tegneserier
Introduksjoner i 1922
1922 i Norge
Copenhagen Suborbitals

Copenhagen Suborbitals er en amatørrakettgruppe som utvikler et romfartøy som har til formål å frakte en person til verdensrommet. Finansieringen til prosjektet er via sponsorer og donasjoner. Hvis prosjektet lykkes vil det bli den første danske bemannede romferd.

Raketten 
Utvikling av raketten ble først gjort med hybridraketten HATV (Hybrid Atmospheric Test Vehicle), drevet av det faste brennstoffet epoxy med dinitrogenoksid som oksidasjonsmiddel. Den endelige versjon HEAT (Hybrid Exo Atmospheric Transporter) bruker syntetisk gummi med flytende oksygen. Denne er planlagt å kunne klare å sende romskipet opp over Kármánlinjen (100 km), altså inn i rommet. Etter å ha nådd toppunktet vil romfartøyer vende tilbake gjennom atmosfæren og lande i havet ved hjelp av fallskjermer. 

Av sikkerhetsmessige årsaker, skal raketten sendes opp fra havet. Offentlige myndigheter i Danmark har gitt tillatelse til oppskyting i Østersjøen, øst for Bornholm. Oppskytingen vil skje fra en plattform bygget til formålet. 

Første prøveoppskyting av romraketten var planlagt til søndag 5. september 2010, 30 km øst for Bornholm. HEAT-1X/Tycho Brahe er ni meter lang og veier 1,6 tonn. Det akselererer fra 0 til 100 kilometer i timen på 0,8 sekunder og har en topphastighet på ca. 2.000 km/t. Den rommer omkring ett tonn brennstoff, og kan maksimalt nå en høyde på 30 kilometer.

Referanser

Eksterne lenker 
 
 Copenhagen Suborbitals Rakettgruppens hjemmeside.
 Rumfart på den anden måde Rakettgruppens blogg i det danske tidsskrift "Ingeniøren".

Romfartsselskaper
Danske selskaper
Helena Shuuladu

Helena Shuuladu (født 1925) er en namibisk korleder, komponist, lærer og salmedikter. Hun har tilhørt en gruppe kvinnelige komponister som har vært viktige innenfor Evangelical Lutheran Church in Namibia (ELCIN). Musikalsk skriver hun musikk som ligger nær vestlig kirkemusikk. 

I Norge er hun representert med salmen «Vår himmelske Far, kom nær oss i nåde» i salmeboken Salmer 1997 og Norsk salmebok 2013.

Eksterne lenker 
 Suomen musiikintutkijoiden symposiumin satoa - Engelsk presentasjon i hefte til finsk musikksymposium. Side 45. PDF-fil

Fødselsdato ikke oppgitt
Namibiske salmediktere
Personer etter føde- eller oppvekststed i Namibia
Velostrada

Velostrada er en vei for sykkel med høyere hastighet og/eller kvalitet enn en vanlig sykkelvei. Ordet er satt sammen av det franske ordet velo for sykkel og det italienske ordet strada, som  betyr vei (jf. autostrada, motorvei).  Velostrade er mulig flertallsform, etter italiensk mønster («Autostrade»). Trolig vil velostrader være mer nærliggende flertallsform på norsk.

Eksempel på bruk av ordet velostrada finnes på flere språk, bl.a. norsk, svensk, dansk, polsk og nederlandsk.

I Leiden finnes det en velostrada under bygging men de fleste velostrader er kun på planleggingstadiet. I Norge er den eneste planlagte velostrada som er godkjent politisk Sykkelstamveien Nordjæren som går mellom Stavanger og Sandnes langs E39.

Referanser

Sykkelveier
Landeveissykling
Wang Lixiong

Wang Lixiong (kinesisk: 王力雄; pinyin: Wáng Lìxióng, født 2. mai 1953 i Changchun i Jilin i Folkerepublikken Kina) er en kinesisk forfatter og samfunnskritiker.

Wang ble sendt for omskolering gjennom arbeid under kulturrevolusjonen og arbeidet  i en bilfabrikk i Wuhan innen han flyttet til Beijing. I 1978 ble han involvert i bevegelsen rundt demokratimuren i Beijing og publiserte sitt første essay i det underjordiske tidsskriftet I dag (Jintian).

Wang ble kjent i videre kretser da han publiserte den dystopiske framtidsskildringen Huanghuo (Den gule fare), som handler om Kinas sammenbrudd, under pseudonym i 1990.

Wang har reist til Tibet en rekke ganger, har foretatt inngående forskninger innen tibetologi og har satt søkelyset på tibetanernes situasjon i Kina. I 2004 ble han gift med den tibetanske forfatterinnen Tsering Woeser.

Verker

Bøker 
 2009 Voices from Tibet (听说西藏), Lotus Publishing (co-authored with Tsering Woeser)
 2009 Sky Burial: The Fate of Tibet, 2nd Edition (天葬:西藏的命运再版), Lotus Publishing
 2009 The Struggle for Tibet, Verso Publishing (co-authored with Tsering Shakya)
 2008 China Tidal Wave  (English edition of Yellow Peril translated by Anton Platero), Global Oriental Ltd.
 2008 Yellow Peril, New Century Edition (黄祸新世纪版), Lotus Publishing
 2007 My West China; Your East Turkestan (我的西域; 你的东土), Lotus Publishing
 2006 Bottom-up Democracy (递进民主), Lotus Publishing
 2006 Unlocking Tibet, Tersey Tsultim Publishing
 2002 Dialogue with Dalai Lama, Renjian Publishing
 2002 The Spiritual Journey of a Free Soul, China Movie Publishing
 1998 Dissolving Power: A Successive Multi-Level Electoral System (溶解权力: 逐層递选制), Mirror Books Publishing
 1998 Sky Burial: The Destiny of Tibet (天葬:西藏的命运), Mirror Books Publishing
 1991 Yellow Peril  (黄祸), Mirror Books Publishing
 1988 Drifting (漂流), Huacheng Publishing
 1984 Gate to Heaven (天堂之门), Huacheng Publishing

Essays 
 2010 Democracy 2.0 - From Direct Democracy to Vector Democracy  民主2.0——从数量民主到矢量民主
 2008 History of Tibetan-Chinese Relations  (西藏与中国的历史关系)
 2008 Roadmap of Tibet Independence (西藏独立路线图)
 2009 Mappō (末法时代)
 2004 The Two Types of Imperialisms That Tibet Encounters (西藏面临的两种帝国主义)
 2002 Cultural Reflections on Tibet Issues (西藏问题的文化反思)
 2000 A Successive Multilevel Electoral System vs. a Representative Democratic System: Comparison on Resolutions for Tibet Issues  (逐层递选制与代议民主制: 解决西藏问题的方法比较)

Referanser 

Kinesiske forfattere
Tibetologer
Personer fra Changchun
Fødsler i 1953
Liste over veinavn i Nanset tettsted

Liste over veinavn i Nanset tettsted.

Under følger en oversikt over veinavn i Nanset tettsted (før 1988 i Hedrum kommune, fra 1. januar 1988 i Larvik storkommune):

Amtmann Michelets vei (Larvik) 
 Badeparken (Larvik)
 Bjørnsons vei (Larvik)
 Borgejordet (Larvik)
 Dr. Holms vei (Larvik)
 Dr. Knudtzons vei (Larvik)
 Dronning Gydas vei (Larvik)
 Fjellheimveien (Larvik)
 Frankendalsveien (Larvik)
 Fresjeveien (Larvik)
 Frøyhovveien (Larvik)
 Gamle Kongevei (Larvik)
 Garborgs vei (Larvik)
 Gopledalsveien (Larvik)
 Greveveien (Larvik)
 Fagerliveien (Larvik)
 Heibergs vei (Larvik)
 Hverven (Larvik)
 Haakon VIIs vei (Larvik)
 Ibsens vei (Larvik)
 Iver Jernskjeggs vei (Larvik)
 Jerpeveien (Larvik)
 Jonas Lies vei (Larvik)
 Leiv Eiriksons vei (Larvik)
 Meldals vei (Larvik)
 Nansetgata (Larvik)
 Oberst Peters vei (Larvik)
 Parkveien (Larvik)
 Roald Amundsens vei (Larvik)
 Skogveien (Larvik)
 Skoleveien (Larvik)
 Sophus Bugges vei (Larvik)
 Sportsveien (Larvik)
 Vinjes vei (Larvik)
 Welhavens vei (Larvik)
 Wergelands vei (Larvik)
 Åsliveien (Larvik)

Kilder 
 1881.no kart

Veier i Larvik
Jia Dao

Jia Dao (forenklet kinesisk: 贾岛, tradisjonell kinesisk: 賈島, pinyin: Jiǎ Dǎo, Wade-Giles: Chia3 Tao3, født 779 i Beijing, død 843) var en kinesisk poet. 

Jia var i sin ungdom chanbuddhistisk (zenbuddhistisk) munk, men han forlot klosterlivet blant annet for å egne seg til å skrive poesi. Hans diktning ble betraktet som tynn av Su Shi, og noen andre kommentatorer har betraktet dem som begrensede og kunstlete.

Hans diktning er representert i den viktige 1700-talls-antologien Tre hundre Tang-dikt.

Referanser

Litteratur
 Pine, Red, and Mike O'Connor: The clouds should know me by now: Buddhist poet monks of China. Boston: Wisdom Publications, 1999. Includes selection of dual-language poems.

Kinesiske diktere
Kinesiske buddhistmunker
Personer fra Beijing
Fødsler i 779
Dødsfall i 843
MF «Marstein»

MF «Marstein», tidligere MF «Masfjord» er en ferge bygget i 1989 for Bergen-Nordhordland Rutelag og gikk på sambandet Knarvik–Steinestø til det ble nedlagt i 1994. Da ble den solgt til Boknafjorden Ferjeselskap, og gikk på Mortavika–Arsvågen frem til 2006. I 2007 gikk ferga i tre uker på sambandet Skjersholmane–Valevåg mens Bømlafjordtunnelen var stengt.

Etter en opplagsperiode gikk ferga inn i sambandet Halhjem-Våge for å avløse MF «Ullensvang» som skulle til Tau-sambandet. Den gikk der fram til 31. desember 2010. Den ble i 2011 kjøpt av FosenNamsos Sjø og omdøpt til «Marstein». Den var tidligere ferge II på sambandet Hufthamar–Krokeide, samt reserveferge for selskapet på Våge-Halhjem og Hatvik-Vennjaneset.

Fergen var i begynnelen av 2019 utleid til Torghatten Nord som trafikkerer Halhjem–Sandvikvåg, som midlertidig reserveferje. I mars 2019 var den tilbake på sambandene Våge-Halhjem og Hatvik-Venjaneset som reserve. Fra 1. januar 2020 har FosenNamsos Sjø ingen  samband i Hordaland.

Tidslinje 

 1989 - Levert som MF «Masfjord» Til Bergen-Nordhordland Rutelag
 1989 - Satt inn i Knarvik – Steinestø
 1994 - Nordhordlandsbrua ble bygget
 1995 - Solgt til Boknafjorden Ferjeselskap
 1995 - Gikk på Mortavika - Arsvågen
 2006 - Lagt i opplag
 2007 - gikk på Skjersholmane - Valevåg mens Bømlafjordtunnelen var stengt
 2007 - Lagt i opplag
 2009 - Satt inn i Halhjem-Våge for en liten periode
 2011 - Kjøpt av FosenNamsos Sjø og omdøpt til MF «Marstein»
 2011 - Satt inn i Hufthamar - Krokeide og reserveferge for Hatvik - Venjaneset og Våge - Halhjem
 2018 - Sambandet ble tatt over av Fjord1
 2018 - Lagt i opplag utenfor Trondheim for fornyelse.
 2019 - Reserveferge for Hatvik - Venjaneset og Våge - Halhjem.
 2019 - Leid av Torghatten Nord og satt inn i Halhjem - Sandvikvåg.
2020 - Leid ut av Bastø Fosen og satt inn i Moss - Horten.

Referanser

Eksterne lenker 
 
 

Norske ferger
FosenNamsos Sjø-skip
Tide-skip
Stavangerskes skip
BNR-skip
Skip fra 1989
Skip bygget ved Trondheim verft
Artikler i sjøfart-prosjektet
Mihaela Peneș

Mihaela Peneș (født 22. juli 1947 i București), rumensk friidrettsutøver som deltok de olympiske leker 1960 i Roma og 1964 i Tokyo. 

Peneș ble olympisk mester i friidrett under 1964 i Tokyo. Hun vant konkurransen i spydkast for damer, med et kast på 60,54 meter, foran Márta Rudas-Antal fra Ungarn og Jelena Gortsjakova fra Sovjetunionen. 

Fire år senere, under Sommer-OL 1968 i Mexico, vant hun en olympisk sølvmedalje i spydkast, hun kom på andreplass bak Angéla Németh fra Ungarn.

OL-medaljer 
 1964  Tokyo -  Gull i friidrett, spydkast damer  Romania
 1968  Mexico by  -  Sølv i friidrett, spydkast damer  Romania

Eksterne lenker 
 

Fødsler i 1947
Personer fra București
Rumenske spydkastere
Olympiske mestere for Romania
Olympiske mestere i spydkast
Medaljevinnere under Sommer-OL 1964
Deltakere for Romania under Sommer-OL 1964
Friidrettsutøvere under Sommer-OL 1964
Medaljevinnere under Sommer-OL 1968
Deltakere for Romania under Sommer-OL 1968
Friidrettsutøvere under Sommer-OL 1968
Frank von Christierson

Frank von Christierson (født 25. desember 1900 nær Helsingfors, død 24. april 1996 i California) var en finsk-amerikansk prest og salmedikter.

Fem år gammel flyttet han til USA sammen med familien sin, og han tok der en utdannelse i psykologi ved Stanford University. Han ble ordinert til prest i den presbyterianske kirken i 1929, og tjenestegjorde i flere kirker, og som tilsynsmann for større områder i California. Han var også engasjert i kristent radio- og TV-arbeid.

Han skrev flere salmer som ble oversatt til blant annet portugisisk og norsk. I Norge er han representert i Norsk Salmebok og Norsk salmebok 2013 med en salme i hver av samlingene. Q.E.D. Press gav i 1987 ut samlingen Make a Joyful Noise: Hymns and Verses by Frank von Christierson, og i 1982 fikk han tittelen «Fellow of the Hymn Society» på grunn av sitt arbeid med salmer.

Eksterne lenker 
 En kort biografi og et minneord

Litteratur  
 Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 168.

Salmediktere fra USA
Presbyterianske pastorer og predikanter
Finske salmediktere
Fødsler i 1900
Dødsfall i 1996
Saargebiet

Saargebiet (fransk: Le Territoire du Bassin de la Sarre), også kalt Saarbeckengebiet og Saar, var en region i Tyskland som ble okkupert og regjert av Storbritannia og Frankrike under et mandat fra Folkeforbundet fra 1920 til 1935. Okkupasjonen var opprinnelig et resultat av Versaillestraktaten. Folketallet var  i 1933, og dets hovedstad var Saarbrücken. Området tilsvarer i hovedsak dagens tyske delstat Saarland, men var litt mindre i areal.

Etter en folkeavstemning som ble avholdt i 1935, ble området gjenforent med Tyskland. Folkeavstmningen hadde en deltakelse på 98 %, og hele 90,73 % stemte for en gjenforening med Tyskland, 8,86 % stemte for å bevare status quo, mens bare 0,14 % stemte for å slutte seg til Frankrike.

Pompeo Aloisi utførte på vegne av Folkeforbundet som Président du Comité des Trois (Tremannskomitéens president) de seremonielle funksjonene i forbindelse med overføringen av Saar til Nazi-Tyskland 1. mars 1935.

Se også 

 Saarland (1947–1956)

Kilder 

Saarland
Etableringer i 1920
Opphør i 1935